Les Luthiers

**Les Luthiers** é un grupo cómico-musical arxentino moi popular tamén noutros países de lingua castelá. O grupo foi fundado en 1967 por Gerardo Masana, nunha época de grande intensidade da música coral nas universidades arxentinas. A súa principal característica son os instrumentos deseñados para o grupo, de onde lle vén o nome *luthiers*, que empregan nos seus concertos para producir música e textos de humor refinado. Dende 1977 e ata a súa morte en 2007 traballaron con Roberto Fontanarrosa, coñecido escritor arxentino.

En 2011 recibiron o premio Grammy Latino especial á Excelencia Musical e en 2017 foilles concedido o Premio Princesa de Asturias de Comunicación e Humanidades.

## Estilo musical 
Les Luthiers comezaron escribindo pezas humorísticas en estilo barroco, imitando xéneros vocais como as cantatas, os madrigais e as serenatas. Máis adiante diversificaron os xéneros, ampliándoos dende os lieder e a ópera ao pop, a música mariachi e mesmo o rap. As súas actuacións adoitan estar mesturadas con fragmentos de humor, frecuentemente relacionadas con situacións absurdas da vida do músico ficticio Johann Sebastian Mastropiero.

Les Luthiers recoñeceron a influencia de Gerard Hoffnung e Peter Schikele na súa obra. O "Profesor" Schikele inventou en 1965 a personaxe ficticia de P.D.Q. Bach, fillo de Johann Sebastian Bach e tamén inventou moitos instrumentos inusuales baseados noutros reais. Hoffnung publicou debuxos con instrumentos imaxinarios para orquestra. Malcolm Arnold probablemente fose a primeira persoa en escribir unha parodia usando estes instrumentos estraños cando compuxo *A Grand, Grand Overture*, peza para orquestra e aspiradoras dedicada ao presidente Herbert Hoover.

## Instrumentos informais 
Les Luthiers son coñecidos por empregar instrumentos inventados creados a partir de materiais cotiáns. O primeiro instrumento, o *bass-pipe a vara* (especie de trombón), foi creado por Gerardo Masana unindo tubos de cartón atopados na lixo con outros obxectos. Corenta anos despois, o instrumento aínda se emprega nas actuacións.

O inventor e construtor de instrumentos Carlos Iraldi (1920–1995), "luthier Les Luthiers", foi o responsable de inventar algúns dos instrumentos máis sofisticados. Trala súa morte tomou o seu lugar Hugo Domínguez.

## Membros actuais 
* Carlos López Puccio
* Jorge Maronna
* Carlos Núñez Cortés

### Antigos membros 
* Gerardo Masana, fundador (finado en 1973)
* Ernesto Acher (abandonou o grupo en 1986)
* Daniel Rabinovich (finado en 2015)
*Marcos Mundstock (finado en 2020)

## Espectáculos 
**Les Luthiers cuentan la ópera* (1967)
**Todos somos mala gente* (1968)
**Blancanieves y los siete pecados capitales* (1969)
**Querida Condesa* (1969)
**Les Luthiers Opus Pí* (1971)
*''Recital '72* (1972)
**Recital sinfónico '72* (1972)
**Recital '73* (1973)
**Recital '74* (1974)
**Recital '75* (1975)
**Viejos fracasos* (1976)
**Mastropiero que nunca* (1977)
**Les Luthiers hacen muchas gracias de nada* (1979)
**Los clásicos de Les Luthiers* (1980)
**Luthierías* (1981)
**Por humor al arte* (1983)
**Humor dulce hogar* (1985)
**Recital sinfónico '86* (1986)
**Viegésimo aniversario* (1987)
**El reír de los Cantares* (1989)
**Les Luthiers, Grandes Hitos* (1992)
**Unen canto con humor* (1994)
**Bromato de armonio* (1996)
**Todo por que rías* (1999)
**Do, Re, Mi, Já* (2000)
**El Grosso Concerto* (2001)
**Las Obras De Ayer* (2002)
**Con Les Luthiers y sinfónica* (2004)
**Recital Folklórico Cosquín* (2005)
**Los Premios Mastropiero* (2005)
**Recital por los Cuarenta Años* (2007)
**Lutherapia* (2008)
**Chist* (2011)
**Viejos Hazmerreíres* (2014)

## Discografía 
**Sonamos Pese A Todo* (1971)
**Cantata Laxatón* (1972)
**Les Luthiers (volumen 3)* (1973)
**Les Luthiers (volumen 4)* (1976)
**Mastropiero que nunca* (1979)
**Muchas gracias de nada* (1980)
**Les Luthiers (volumen 7)* (1983)
**Cardoso en Gulevandia* (1991)
**Les Luthiers En Vivos* (2007)
**Les Luthiers Mas Vivos'' (2013)

## Notas 
## Véxase tamén 
### Ligazóns externas 
*Páxina oficial 
*La página de Les Luthiers de Patrick 
*Les Luthiers Chile 
*Les Luthiers, Pese a todo 
*Les Luthiers y los Jóvenes de Hoy en Día 
*Los Luthiers de la Web